***Тадбир***

***«Сунареб нур буго дир маг1арул мац1».***

1. Рахьдал мац1 к1одо гьабун т1обит1улеб байрамалъул сценарий.

 Сцена къач1ан бук1ина тематикалда рекъон. Ц1адаса Х1амзатил, Расул Х1амзатовасул,Инхоса Г1алих1ажиевасул,Муса Мух1амадовасул,Фазу Г!алиевалъул,Г1абдулмажид Хачаловасул,Мух1амад Ах1мадовасул суратал. Мац1алъул х1акъалъулъ баянал.

1. -Ассаламу г1алайкум, хириял ц1алдохъаби,муг1алимзаби ва т1аде рач1арал гьалбал.Баркула нужеда «Рахьдал мац1алъул къо». Щибаб соналда,21 февралалда т1олабго халкъалъ к1одо гьабула гьаб байрам. Кьейги киназего чорхое сахлъи,талих1,рохел ва халатаб г1умру. Ц1уне хириял ц1алдохъаби, нилъерго рахьдал мац1! Мац1 гьеч1они,гьеч1о миллат! Метер маг1арул мац1 хвезе батани,хваги дун жакъаго жаниб рак1 кьвагьун.Жакъа нилъеца т1обит1улеб буго нилъерго миллатги, мац1ги к1одо гьабун гьит1инабго церерахъин

***Джавгарат 7а кл.***

1. Асаламу г1алайкум маг1арул мац1ги, миллатги рокьулел, маг1арулал!

Т1олалго нилъ цолъун мац1 ц1унизелъун,

Ц1акъго т1адег1анаб рак1ари нилъер!

Г1енекке, муг1рул кеч1 чвахулеб буго,

Хехаб «Авар гъойсу» ралъдалъе г1адин.

Гьеб боржунеб буго муг1рул т1огьазде,

Гьеб гъугъалеб буго кьурабалъ, парсахъ.

Ах1е «Маг1арулал», маг1наял куч1дул,

Муг1рул коч1охъабаз мисал босизе.

 **Г1алиев Абут1алиб 1б кл.**

  **Маг1арулал**

 Лъик1 щварал маг1арулал

 Авар мац1алъул гъасде

 Лъик1 рач1арал ракь цоял

 Бокьулеб гьаб сверуде

 Кьурабазул г1адамал

 Ях1 бугел маг1арулал

 Намус ц1унарал халкъал

 Къадру бугел аварал

1. Нилъ ккола маг1арулал. Цойгидал халкъаз нилъеда абула аварал абун. Дагъистаналда ругел 30-г1анасел мац1азда гъорлъ маг1арул мац1 бицунел г1адамазул къадар бищунго ц1ик1к1араб буго. Гьезул г1ага-шагарго 800000 г1анасев чи вуго. Г1алимзабаз ч1езабун буго цо кидаялиго Дагъистаналда ругел г1емерисел халкъазул цого мац1 бук1ин. Заман анаг1ан гьеб бикь-бикьун, бат1и-бат1иял мац1азде сверун буго. Ц1уне,хириял ц1алдохъаби, нилъерго рахьдал мац1! Дунялалда т1ад бищун берцинаб мац1!

**Абакарова Марьям 3а кл.**

Нуж щалали лъазе

Лъилали лъазе

Лъазе гьабе бабал

Эбел инсул мац1

Миллатго гьеч1еллъун

Хут1унгут1изе

Хвезе тоге бабал

Бищун лъик1аб мац1

 **Ибрагимов Саид 3б кл.**

***Кеч1 «Асаламу г1алайкум, хириял бусурбаби»***

 *Асаламу г1алайкум, хириял бусурбаби,*

*Бусурманаб диналъул кьуч1алда хут1айги нуж.*

*Кьварараб наслуялъул сси бугел маг1арулал,*

*Сахлъи сахаб г1умру кьун г1орц1изег1ан тайги нуж.*

*Намус иях1 ц1унараб ц1аралда т1анк1 ккеч1ого,*

*Бац1адаб г1ищкъуялъул г1орхъуда хут1айги нуж.*

*Хъизан-рукъ цоцалъ бит1ун бокьухъе ратайги нуж,*

*Рокьарал лъималги щун щулаго хут1айги нуж.*

*Бертадуе гурони чед бежизе ккогеги,*

*Рохалие гурони лълъар борхизе ккогеги.*

*Г1акъилав имамасул нухдаса таругеги,*

*Гьесул г1адаб лебаллъи лъугьараб наслу кьеги.*

**Г1алиева Пирдас 5б кл.**

1. *Авар мац1 бицунеб меседил кини,*

*Кинацаго гьорой рехулеб буго.*

*Гьеб мац1алъ кинидахъ ах1улел куч1дул*

*Дах1абабадацин к1очон тун руго.*

1. *«Баю, баю» бачун, кини к1ик1изе,*

*К1одо, маг1арул мац1 кида к1очараб?*

*«Гулять пойдем» - илан гаргазе ккани,*

*Дах1ададал к1уди г1урусалълъайищ?*

1. *Нилъер миллаталъул тарих, г1адатал,*

*Гьеб мац1 к1очон тани, кин лъазе ругел?*

*Хварал мац1алгицин ч1аго гьарулин,*

*Ч1агояб авар мац1 щай хвезабулеб?*

1. *Мац1 к1очене тани, Шамил к1очена,*

*Ах1улгох1 билила, Мах1муд лъаларо,*

*Г1алих1ажи, Ч1анк1а, кици-биценал,*

*Халкъиял асарал рилун лъуг1ила.*

1. *Миллатги лъаларел, мац1ги лъаларел*

*Лъималазул хьвади щибдай бук1ина?*

*Бокьухъин хьвадиги тохаб г1амалги*

*Чияр гьаз босани, суруларищ нилъ?*

1. *Дун г1урус мац1 рихун к1алъалей гуро,*

*Дие гьеб бокьула, дида гьеб лъала.*

*Амма бокьилаан маг1арулазда*

*Маг1арул жидерго мац1 к1оченч1они.*

 **Сценка «Опять двойка»**

**Эбел: Вакъунищ вугев дир вас?**

**Вас: Вакъун вуго эбел кваназе щиб бугеб?**

**Эбел: Гьаб минуталъ гьабила дица дуе кваназе**

**Эбел: Жакъа чамилаб щвараб?**

**Вас: Ункъилаб щвана**

**Эбел: Щиб предметалъул?**

**Вас: Английскиялъул к1ийилаб, маг1арул мац1алъулги к1ийил. Т1аде жубана ункъилаб ккеларищха эбел! Дада школалда ах1улев вуго! Рокъов вугевищ дада?**

**Эбел: Гьеч1о**

**Вас: Гьебги льик1ха. Гьев ватич1они мунг1аги яч1инарищха?**

**Эбел: Яч1инаро дир вас.**

**Вас: Гьев гьеч1ев заманалда дун хъещт1езе ина**

**Эбел: Чедг1аги босеха нухдасан**

**Вас: Дуца дихъе г1арац кьеч1о. Дун г1едег1ун вуго!**

**Эбел: Вай вач1аравищ хирияв?**

**Эмен: Вач1ана, вабабай гьаб щиб бардак? Мун унтунищ йигей?**

**Эбел: Дун унтун гьеч1о. Дица гьабсаг1ат бак1арила.**

**Эмен: Бак1ареха, бак1арани лъик1 бук1ина. Гьалеха рихьула гьол руччаби г1адад телефоналъ жан ругин.**

**Вас: Эбел! Ва эбел!**

**Лъик1 буго доба хъещт1езе !**

**Эбел: Ах1доге, дада вач1ун вуго**

**Вас: Дадайищ вач1ун вугев?**

**Эмен: У… Дун вач1ун вуго**

**Щибха бугеб дурги школалъулги ?**

**Чанилаб жакъа щвараб?**

**Эбел: Ч1а! ч1а! Дицаго бицила**

**Эмен: Мун, ун йик1арайищ дир бак1алда школалда?**

**Эбел: Йик1инч1о.**

**Эмен: Бицеха дуца**

**Вас: Ункъилаб щвана дада**

**Эмен: Щиб предметалъул?**

**Вас: Бицилищ дада?**

**Эмен: Бицеха.**

**Вас: Английский к1ийилаб, маг1арул мац1алъулги к1ийилаб**

**Ункъилаб ккеларищха дада?**

**Эмен: Ункъилабищ дадал!**

**Гьанже дица дуда лъик1аб ункъилаб бихьизабула**

**Эбел: Ч1а, ч1а, г1одове виччай**

**Рак1 квезе гьабуге**

**Эс т1окалъ босиларо**

**Гурищ дир вас?**

**Вас: Уха дада, босиларо.**

1. Щивасул жиндирго мац1ги жиндирго ц1ваги буго.Дир мац1-гьеб маг1арул мац1 буго. Гьеб дие бокьула.Бокьула гьит1инаб халкъалъул г1агараб мац1.Г1адамазе жидерго мац1 хирияб бугин абулеб жо ккола эбел-инсуе лъималги лъималазе эбел-эменги хириял ругин абураб г1адаб жо.

**Г1абдулаева Г1ашура 2а кл.**

***Кеч1 «Дун йиго маг1арулай».***

*Дун йиго маг1арулай*

*Маг1аруллъи хирияй*

*Маг1арухъ кьуру г1адай*

*Кьури гьеч1еб рак1алъул.*

*Дун дур талих1ай йиго*

*Дир хирияб Дагъистан*

*Дур ракьалда йик1иналъ*

*Дуде бугеб рокьиялъ.*

*Ах1изе ккола куч1дул*

*Умумузул жергъада*

*Реццизе ккола ясал*

*Намус ц1унизе лъалел.*

*Кьурдизе рекъон буго*

*Къалигун зурма бачун*

*Чияразул музыка*

*Муг1рузул бакъан гуро.*

**Фатима 1б кл.**

*Маг1арулал ратани*

*Маг1арул г1амал тоге*

*Маг1арулазул намус*

*Басра гьабун хьвадуге*

*Дун йиго маг1арулай*

*Маг1аруллъи хирияй*

*Маг1арухъ кьуру г1адай*

*Кьури гьеч1еб рак1алъул.*

***Г1абдуаева Пасихат 3в кл.***

1. *Дун гьаюраб къоялъ, къулун т1адегун,*

*Т1егьилан абуна, дида эбелалъ.*

*Гьеб раг1и бук1ана маг1арул мац1алъ*

*Маг1арул ч1ужуялъ ч1ух1ун абулеб.*

1. *Дица гьаб мац1алда бакъул ч1оразде*

*Дах1аян рит1ана гьит1инал кверал,*

*Каранде дунги къан, инсуца дие*

*Гьаб мац1алъ ц1алана, ц1одорал харбал.*

***Нурмагомедов Расул 4б кл.***

1. *Къоло щуго соналъ Дагъистан ц1унун,*

*Ц1ум г1адин вагъарав Шамил имамас,*

*Маг1арул мац1алда эркенлъийилан*

*Ах1ана кьураби кьват1илеб х1алалъ.*

1. *Гьаб мац1 дие кьуна маг1арулаца*

*Маг1арул намусгун бечедаб ирслъун.*

*Бац1ц1адго ц1уне гьаб, бечед гьабе гьаб,*

*Гьелда ах1е дуца х1асратаб кеч1ан.*

1. *Биччанте гьаб дагьаб хъач1аб бук1ине,*

*Хъач1ал кьурабазда г1ураб бук1ине.*

*Г1агараб рахьдал мац1, дир маг1арул мац1,*

*Дир рек1елъ бессараб бидулъ бежараб,*

*Дицаги кьела мун рахьдада цадахъ,*

*Дирго лъималазе ма босейилан.*

**Кьурдизе рахъила 3б, 3в кл. ясал**

 ***Ахмедханова Хадиджа 4а кл.***

1. *Гъункарал, цолъарал муг1рузда г1урал*

*Маг1арулал, щай нилъ рикь-рикьун ругел?*

*Кьолбол к1одолъидул бицун г1олебищ,*

*Г1аданлъиялъ тараб тахидаги ч1ч1ун.*

1. *Мискинлъулел руго, бечелъанаг1ан,*

*Бечедал г1адатал г1одор таралго.*

*Г1емерлъанаг1ан нилъ дагьлулел руго,*

*Данделъизе ресал ратуларого.*

1. *Нилъ цолъизе ккола, цогидацаги*

*Нилъедасан мисал босеян абе.*

*Нилъ рекъезе кола, рекъелгун вацлъи*

*Даимлъизе ккани Дагъистаналда.*

***Асланханов Хабиб 4а кл.***

***«Бице, эбел Ват1ан».***

*Бице, эбел Ват1ан, бице Дагъистан,*

*Мун разияб гьеч1ищ дур васаздаса?*

*Мустах1икъав вугищ дун дур ц1аралъе*

*Ц1адулъ парпадулел дур байрахъазе? -*

*Бице, эбел Ват1ан, бице, Дагъистан,*

*Дилъ эбелалъ лъураб рак1 хут1ун бугищ?*

*Гьадал муг1рузулги гьал г1оразулги*

*Г1умругун цолъич1ел къоял дир гьеч1о.*

*Гьадал къункърабазул рахсидаса т1ун,*

*Нух бат1ияб зодихъ дица гьабич1о.*

*Бице, эбел Ват1ан, бице, Дагъистан,*

*Дилъ эбелалъ лъураб рак1 хут1ун бугищ?*

*Гьал дир орденалги, дир медалалги*

*Дица дир муг1рузул каранда рала.*

*Гьобол хисуларев т1адмаг1арулас, -*

*Т1адег1анаб улка кинан хисулеб!*

*Бице, эбел Ват1ан, бице Дагъистан,*

*Дилъ эбелалъ лъураб рак1 хут1ун бугищ?*

***Кеч1 «Малъе эбел рахьдал мац1»*** *7а кл. ясал*

***Рамазанова Асяна 2б кл.***

1. *Аллагь, малъе г1олезда,*

*Г1адаталги адабги,*

*Умумуз нилъей тарал,*

*Тарихазул назлаби.*

*Херазул адаб кквезе,*

*Адабият ц1унизе,*

*Унтаразда гурх1изе,*

*Рукъулезухъ г1одизе.*

*Лъимер гьабураб рокъоб,*

*Дуг1а ц1алун лъугьине,*

*Рац1ц1алъиги роц1енги*

*Гьезие даимлъизе.*

***Тинамагомедов Шахрудин 2в кл****.*

1. *Аллагь, дуда гьарула,*

*Дир гьари къабул гьабун,*

*Дунялалъе рекъел кье,*

*Рагъул ц1аял свинаре.*

*Гьит1инал к1удиязе,*

*К1алг1алъун рагье дунял*

*Ц1уне дуца Дагъистан,*

*Ц1уне дуца Россия.*

 **Сценка к столетию Расула Гамзатова**

Гьа, щиб бугеб, рокъо-себес?

Г1алих1ажияв?

Щиб бук1инеб Къурах1г1умар!

Гьалеха, тукалги раччана, херги бак1арана

Вогь Хадижат! Издрасти!

Мун кий йик1арай?

Хадижат: Я только с города приехала

Ва! Машааллагь! Машааллагь!

Ты Хадижат слышала что сегодня день рождение Расула Х1амзатова

8 сентября между прочим

Хадижат: Я конечно знала, слышала и его стихотворение знаю.

Стихотворение завещание.

Хотите прочитаю?

Конечно хотим прослушать Хадижат. Давай, давай рассказывай.

Хадижат:

1)Когда я нахожусь на свете том.

Отца и мать я снова повстречаю.

Беседу не отложим на потом.

Как на земле, а я не отвечаю.

Как праведным поведать правду им.

Уж лучше я бы родился я немым.

2) Когда я окажусь на свете том.

И встречно на полях погибщих братьев.

Как там земля? как Родина? Как дом?

Впервые мне захочется солгать им

Как павшим на полях большой войны, сказать

Что больше нету их страны

3) Когда я окажусь на свете том

И встречу закодычными друзьями

Они меня узнав с большим трудом

Вопросами засыпать как цветами

Где лучше? Там или здесь?

Ответь, глаза и не посмею я смотреть!

4) Когда я окажусь на свете том!

Я третий мир, хочу попасть без спроса

Где тишина, и где Аллах с Христом

Мне задает мучительных вопросов.

Гьай Машааллагь! Раг1анищ дуда гьагъаб?

Дидаги лъала!

Дир маг1у бач1ана бадиса къват1иб

Къана данде цаби, вахъана т1аде

Аваразул калам гьелъул камиллъи

Кинабго черхалда лъик1лъана ругънал.

1. *Вед. Гьалдалъун жакъасеб нижер церерахъин раг1алде щвана. Мац1 ккола инсанасе кьураб кутакаб бечелъи, х1икмат. Гьарула нужее маг1арул мац1алъул х1еренлъиги, недегьлъиги кидаго нужер рак1азулъ бессун хут1изе.*

***Кеч1: «Маг1арулал».***